paragraph_text: Euroligu u vaterpolu sezone 2000./01. igralo je 8 momčadi koje su bile raspoređene u dvije skupine. U prvoj skupini na Final Four plasirali su se Posillipo i Jug, a nisu Dinamo Moskva i Spandau. U drugoj skupini prošli su Bečej i Olympiakos, a ispali Ferencváros i Olympic Nice Natation. Final Four je održan u Dubrovniku na gruškom bazenu i domaći Jug je po drugi put postao prvakom Europe.